CELEX: 62021TN0405
Language: bg
Date: 2021-07-07 00:00:00
Title: Дело T-405/21: Жалба, подадена на 7 юли 2021 г. — Dexia Crédit Local/ЕСП

23.8.2021   
            
            
               BG
            
            
               Официален вестник на Европейския съюз
            
            
               C 338/38
            
         
      Жалба, подадена на 7 юли 2021 г. — Dexia Crédit Local/ЕСП
      (Дело T-405/21)
      (2021/C 338/48)
      Език на производството: френски
      
         Страни
      
      
         Жалбоподател: Dexia Crédit Local (Париж, Франция) (представители: H. Gilliams и J.-M. Gollier, avocats)
      
         Ответник: Единен съвет за преструктуриране
      
         Искания
      
      Жалбоподателят иска от Общия съд:
      
                  —
               
               
                  да отмени Решение № SRB/ES/2021/22 от 14 април 2021 г. на Единния съвет за преструктуриране за определяне на индивидуалните годишни вноски [на кредитните институции] в Единния фонд за преструктуриране за 2021 г.;
               
            
                  —
               
               
                  да осъди Единния съвет за преструктуриране да заплати съдебните разноски.
               
            
         Основания и основни доводи
      
      Жалбоподателят посочва шест основания в подкрепа на своята жалба.
      
                  1.
               
               
                  Първото основание е изведено от допуснато с приетото решение нарушение на член 69 от Регламент № 806/2014, доколкото целевото равнище за 2021 г. е определено на една осма от 1,35 % от гарантираните депозити.
               
            
                  2.
               
               
                  Второто основание е изведено от незаконосъобразността на Делегирания регламент № 2015/63
                  
                              —
                           
                           
                              с оглед нарушаването на принципа на пропорционалност, тъй като изчисляването на предварителните вноски в ЕФП, първо, не е съобразено с целите на Регламент № 806/2014, второ, не взема под внимание обстоятелството, че жалбоподателят е кредитна институция в режим на ликвидационно управление, която се ползва от публична гаранция, така че за нея поначало никога няма да се направи обръщение към ЕФП, и трето, то оскъпява нейното организирано преобразуване;
                           
                        
                              —
                           
                           
                              поради нарушаването на принципа на равно третиране, тъй като третира еднакво действащите кредитни институции и тези, които са в режим на ликвидационно управление и ползват публична гаранция.
                           
                        
            
                  3.
               
               
                  Третото основание при условията на евентуалност е изведено от нарушаването от ЕСП на принципите на пропорционалност и на равно третиране въз основа на същите доводи, като посочените във второто основание, доколкото ЕСП не е спазил тези принципи, прилагайки без да пригоди по отношение на жалбоподателя разпоредбите на Делегирания регламент № 2015/63.
               
            
                  4.
               
               
                  Четвърто основание е изведено от липсата на прозрачност и липсата на мотиви, тъй като предоставената информация не позволява да се упражни ефективно правото на защита.
               
            
                  5.
               
               
                  Петото основание е изведено от липсата на правно основание за членове 5, 69 и 70 от Регламент № 806/2014, доколкото те са били приети на основание член 114 ДФЕС, при положение че не става дума за сближаване на законодателствата.
               
            
                  6.
               
               
                  Шестото основание е изведено от липсата на правно основание за членове 5, 69 и 70 от Регламент № 806/2014, доколкото те са били приети на основание член 114 ДФЕС, при положение че става дума за фискални разпоредби.